Nargis
Nargis Dut (hind. नर्गिस, 1929 m. birželio 1 d. – 1981 m. gegužės 3 d.), tikrasis vardas Fatima Rašid (hind. फातिमा राशिद) – Indijos kino aktorė, viena ryškiausių Bolivudo žvaigždžių. Pirmą kartą ekrane pasirodė jau 1935 m., tačiau tikroji debiuto kine valanda išmušė 1942 m., nusifilmavus juostoje „Tamanna“ (hind. तमन्ना, liet. Troškimas). Nargis karjera nebuvo ilga, tačiau aktorė spėjo nusifilmuoti keliose dešimtyse didelės sėkmės susilaukusių juostų, kaip antai: „Barsaat“ (hind. बरसात, liet. Lietus), „Mother India“ (liet. Motina Indija), „Awaara“ (hind. आवारा, liet. Bastūnas), „Shree 420“ (hind. श्री ४२०, liet. Ponas Agavikas). Aktorė gerai žinoma dėl nepamirštamo dueto su kita Indijos kino legenda – Raj Kapoor. 1948–1956 m. jie kartu nusifilmavo keliolikoje filmų. Nargis ir Raj Kapoor kurį laiką buvo pora ir realiame gyvenime, tačiau vėliau išsiskyrė. Raj Kapoor tuo metu jau buvo vedęs ir turėjo vaikų. 1958 m. Nargis ištekėjo už aktoriaus bei režisieriaus Sunil Dutt ir pasitraukė iš aktyvios vaidybos. 1981 m. Nargis mirė nuo kasos vėžio. Nuo 1965 m. teikiamas Nargis Dutt vardo apdovanojimas.